Subject: Mencius, Book 7 (at last!)

From: [email-masked] (John H. Jenkins)
Date: 18 Jul 1993 03:35:55 GMT

Below is the full Chinese text of Book Seven of the Mencius (孟子).

The sources for the text are:

孟子读本, 王天恨编注, 台南:  文国书局, 1984.  

四书五经, 宋元人注, 北京:  中国书店, 1990.

"The Chinese Classics with a Translation, Critical and Exegetical Notes,
Prolegomena, and Copius Indexes," James Legge, trans., Taipei: 
Southern Materials Center Publishing, Inc., 1991.  (Chinese text with
English translation)

I am only posting the Big Five version of the text, now that the gateway
between alt.chinese.text.big5 and alt.chinese.text is up and
functioning well.

Neither the Big Five nor GB contain all the characters used in this
text.  Missing characters in the Big Five text have been indicated
using their Unicode/ISO 10646 code points.  "U+" followed by four
hexadecimal digits indicates a Unicode/10646 code (e.g., U+9F08). 
There is no good solution to the problem of the small size of the Big
Five/GB character sets; this represents the solution I find personally
most satisfactory.  (At least people with a copy of _The Unicode
Standard_, vol. 2, or the ISO 10646 specification can look up the
missing characters, and conversion to Unicode-based systems--when they
become available--will be smooth.)

_The Unicode Standard_ is published by Addison-Wesley Publishing
Company.  It should be possible to buy or order it at most computer
bookstores.  The ISBN for volume 2 is 0-201-60845-6, the cost in the US
is $29.95.

A copy of ISO 10646 should be available from your national standards
body (for example, ANSI in the United States).  Contact them for
ordering information.  Cost in the United States is approximately $325
plus shipping.

I have tried to minimize this problem by using variant characters where
they were available and the character actually in the text was not. 
Only variants listed as such in the 康熙字典 were used.  

This text was originally entered using the Big Five, since GB is, IMHO,
too small a character set for classical texts (not to mention the
problems involved in any use of simplified characters for classical
texts).  The Big Five->GB conversions are being made by the
alt.chinese.text.big5 / alt.chinese.text gateway, over which I have no
control.  Be aware that since there are fewer characters in GB than the
Big Five, the GB version has significantly more missing characters.  I
don't know how missing characters are handled by the conversion
gateway.  

Please let me know of any errors in the text.  Anybody who wants to
coordinate with me on entering the Confucian classics (Big Five only,
please) should also feel free to write.

John H. Jenkins
井作恒
[email-masked]    
11 June 1993
===============================================================
孟子

尽心上

第一章

『１』孟子曰：「尽其心者，知其性也；知其性，则知天矣。

『２』「存其心，养其性，所以事天也。

『３』「□寿不贰，修身以俟之，所以立命也。」

第二章

『１』孟子曰：「莫非命也，顺受其正。

『２』「是故，知命者，不立乎岩墙之下。

『３』「尽其道而死者，正命也。

『４』「桎梏死者，非正命也。」

第三章

『１』孟子曰：「求则得之。舍则失之；是求有益於得也，求在我者也。

『２』「求之有道，得之有命；是求无益於得也，求在外者也。」

第四章

『１』孟子曰：「万物皆备於我矣。

『２』「反身而诚，乐莫大焉。

『３』「□恕而行，求仁莫近焉。」

第五章

孟子曰：「行之而不著焉，习矣而不察焉，终身由之而不知其道者众也。」

第六章

孟子曰：「人不可以无耻；无耻之耻，无耻矣。」

第七章

『１』孟子曰：「耻之於人大矣。

『２』「为机变之巧者，无所用耻焉。

『３』「不耻不若人，何若人有！」

第八章

孟子曰：「古之贤王，好善而忘势，古之贤士，何独不然！乐其道而忘人之势。故王
公不致敬尽礼，则不得亟见之。见且犹不得亟，而况得而臣之乎？」

第九章

『１』孟子谓宋句践曰：「子好游乎？吾语子游。

『２』「人知之亦嚣嚣，人不知亦嚣嚣。」

『３』曰：「何如斯可以嚣嚣矣？」曰：「尊德乐义，则可以嚣嚣矣。

『４』「故士穷不失义，达不离道。

『５』「穷不失义，故士得已焉；达不离道，故民不失望焉。

『６』「古之人得志，泽加於民；不得志，□身见於世。穷则独善其身，达则兼善天
下。」

第十章

孟子曰：「待文王而後兴者，凡民也。若夫豪杰之士，虽无文王犹兴。」

第十一章

孟子曰：「附之以韩、魏之家，如其自视□然，则过人远矣。」

第十二章

孟子曰：「以佚道使民，虽劳不怨；以生道杀民，虽死不怨杀者。」

第十三章

『１』孟子曰：「霸者之民，□虞如也！王者之民，□□如也。

『２』「杀之而不怨，利之而不庸；民日迁善而不知为之者。

『３』「夫君子所过者化，所存者神；上下与天地同流，岂曰小补之哉！」

第十四章

『１』孟子曰：「仁言不如仁声之入人深也。

『２』「善政不如善教之得民也。

『３』「善政民畏之，善教民爱之；善政得民财，善教得民心。」

第十五章

『１』孟子曰：「人之所不学而能者，其良能也；所不虑而知者，其良知也。

『２』「孩提之童，无不知爱其亲也；及其长也，无不知敬其兄也。

『３』「亲亲，仁也；敬长，义也。无他，达之天下也。」

第十六章

孟子曰：「舜之居深山之中，与木石居，与鹿豕游，其所以异於深山之野人者几希。
及其闻一善言，见一善行，若决江河，沛然莫之能御也。」

第十七章

孟子曰：「无为其所不为，无欲其所不欲，如此而已矣。」

第十八章

『１』孟子曰：「人之有德慧术知者、恒存乎□疾。

『２』「独孤臣孽子，其操心也危，其虑患也深，故达。」

第十九章

『１』孟子曰：「有事君人者，事是君则为容悦者也。

『２』「有安社稷臣者，以安社稷为悦者也。

『３』「有天民者，达可行於天下而後行之者也。

『４』「有大人者，正己而物正者也。」

第二十章

『１』孟子曰：「君子有三乐，而王天下不与存焉。

『２』「父母俱存，兄弟无故：一乐也。

『３』「仰不愧於天，俯不怍於人：二乐也。

『４』「得天下英才而教育之：三乐也。

『５』「君子有三乐，而王天下不与存焉。」

第二十一章

『１』孟子曰：「广土众民，君子欲之；所乐不存焉。

『２』「中天下而立，定四海之民，君子乐之，所性不存焉。

『３』「君子所性，虽大行不加焉，虽穷居不损焉，分定故也。

『４』「君子所性，仁义礼智根於心；其生色也，□然见於面，盎於背，施於四体，
四体不言而喻。」

第二十二章

『１』孟子曰：「伯夷辟纣，居北海之滨；闻文王作兴，曰：『盍归乎来！吾闻西伯
善养老者。』大公辟纣，居东海之滨；闻文王作兴，曰：『盍归乎来！吾闻西伯善养
老者。』天下有善养老，则仁人以为己归矣。

『２』「五亩之宅，树墙下以桑，匹妇蚕之；则老者足以衣帛矣。五母鸡，二母彘，
无失其时；老者足以无失肉矣。百亩之田，匹夫耕之；八口之家，可以无饥矣。

『３』「所谓西伯善养老者，制其田里，教之树畜；导其妻子，使养其老。五十非帛
不□，七十非肉不饱；不□不饱，谓之冻馁。文王之民，无冻馁之老者，此之谓也。
」

第二十三章

『１』孟子曰：「易其田畴薄其税敛，民可使富也。

『２』「食之以时，用之以礼，财不可胜用也。

『３』「民非水火不生活，昏暮叩人之门户，求水火，无弗与者□□至足矣。圣人治
天下，使有菽粟如水火；菽粟如水火，而民焉有不仁者乎！」

第二十四章

『１』孟子曰：「孔子登东山而小鲁，登太山而小天下。故观於海者难为水，游於圣
人之门者难为言。

『２』「观水有术，必观其澜；日月有明，容光必照焉。

『３』「流水之为物也，不盈科不行。君子之志於道也，不成章不达。」

第二十五章

『１』孟子曰：「鸡鸣而起，孳孳为善者，舜之徒也。

『２』「鸡鸣而起，孳孳为利者，□之徒也。

『３』「欲知舜而□之分，无他，利与善之间也。」

第二十六章

『１』孟子曰：「杨子取『为我，』拔一毛而利天下，不为也。

『２』「墨子兼爱，摩顶放踵利天下，为之。

『３』「子莫执中，执中为近之；执中无权，犹执一也。

『４』「所恶执一者，为其贼道也，举一而废百也。」

第二十七章

『１』孟子曰：「饥者甘食，渴者甘饮：是未得饮食之正也，饥渴害之也。岂惟口腹
有饥渴之害，人心亦皆有害。

『２』「人能无以饥渴之害为心害，则不及人不为忧矣。」

第二十八章

孟子曰：「柳下惠不以三公易其介。」

第二十九章

孟子曰：「有为者辟若掘井，掘井九轫而不及泉，犹为弃井也。」

第三十章

『１』孟子曰：「尧、舜，性之也；汤、武，身之也；五霸，假之也。

『２』「久假而不归，恶知其非有也！」

第三十一章

『１』公孙丑曰：「伊尹曰：『予不狎于不顺。』放太甲於桐，民大悦；太甲贤，又
反之，民大悦。

『２』「贤者之为人臣也，其君不贤，则固可放与？」

『３』孟子曰：「有伊尹之志则可，无伊尹之志则篡也。」

第三十二章

公孙丑：「诗曰：『不素餐兮。』君子之不耕而食，何也？」孟子曰：「君子居是国
也，其君用之，则安富尊荣；其子弟从之，则孝弟忠信。不素餐兮，孰大於是！」

第三十三章

『１』王子垫问曰：「士何事？」

『２』孟子曰：「尚志。」

『３』曰：「何谓尚志？」曰：「仁义而已矣。杀一无罪，非仁也。非其有而取之，
非义也。居恶在？仁是也。路恶在？义是也。居仁由义，大人之事备矣。」

第三十四章

孟子曰：「仲子不义与之齐国而弗受，人皆信之。是舍箪食豆羹之义也，人莫大焉亡
亲戚君臣上下。以其小者信其大者，奚可哉！」

第三十五章

『１』桃应问曰：「舜为天子，皋陶为士；瞽瞍杀人，则如之何？」

『２』孟子曰：「执之而已矣！」

『３』「然则舜不禁与？」

『４』曰：「夫舜恶得而禁之？夫有所受之也！」

『５』「然则舜如之何？」

『６』曰：「舜视弃天下，犹弃敝□也。窃负而逃，遵海滨而处终身欣然乐而忘天下
。」

第三十六章

『１』孟子自范之齐，望见齐之王之子，喟然叹曰：「居移气。养移体；大哉居乎！
夫非尽人之子与？」

『２』孟子曰：「王子宫室车马衣服多与人同，而王子若彼者，其居使之然也。况居
天下之广居者乎！

『３』「鲁君之宋，呼於垤泽之门；守者曰：『此非吾君也，何其声之似我君也？』
此无他，居相似也。」

第三十七章

『１』孟子曰：「食而弗爱，豕交之也；爱而不敬，兽畜之也。

『２』「恭敬者，币之未将者也。

『３』「恭敬而无实，君子不可虚拘。」

第三十八章

孟子曰：「形色，天性也。惟圣人然後可以践形。」

第三十九章

『１』齐宣王欲短丧。公孙丑曰：「为U+671E之丧，犹愈於已乎？」

『２』孟子曰：「是犹或□其兄之臂，子谓之姑徐徐云尔□□亦教之孝弟而已矣。」

『３』王子有其母死者，其传为之请数月之丧。公孙丑曰：「若此者何如也？」

『４』曰：「是欲终之而不可得也。虽加一日愈於已，谓夫莫之禁而弗为者也。」

第四十章

『１』孟子曰：「君子之所以教者五：

『２』「有如时雨他之者，

『３』「有成德者，有达财者，

『４』「有答问者，

『５』「有私淑艾者。

『６』「此五者，君子之所以教也。」

第四十一章

『１』公孙丑曰：「道则高矣美矣，宜若登天然，似不可及也；何不使彼为可几及，
而日孳孳也？」

『２』孟子曰：「大匠不为拙工改废绳墨，羿不为拙射变其彀率。

『３』「君子引而不发，跃如也；中道而立，能者从之。」

第四十二章

『１』孟子曰：「天下有道，以道殉身；天下无道，以身殉道。

『２』「未闻以道殉乎人者也。」

第四十三章

『１』公都子曰：「胜更之在门也，若在所礼而不答，何也？」

『２』孟子曰：「挟贵而问，挟贤而问，挟长而问，挟有勋劳而问，挟故而问：皆所
不答也。胜更有二焉。」

第四十四章

『１』孟子曰：「於不可已而已者，无所不已。於所厚者薄，无所不薄也。

『２』「其进锐者，其退速。」

第四十五章

孟子曰：「君子之於物也，爱之而弗仁；於民也，仁之而弗亲；亲亲而仁民，仁民而
爱物。」

第四十六章

『１』孟子曰：「知者无不知也，当务之为急，仁者无不忧也，急亲贤之为务。尧、
舜之知而不遍物，急先务也；尧、舜之仁不遍爱人，急亲贤也。

『２』「不能三年之丧，而缌小功之察；放饭流□，而问无齿决：是之谓不知务。」

孟子

尽心下

第一章

『１』孟子曰：「不仁哉，梁惠王也！仁者以其所爱，及其所不爱；不仁者以其所不
爱，及其所爱。」

『２』公孙丑曰：「何谓也？」「梁惠王以土地之故，糜烂其民而战之；大败，将复
之：恐不能胜，故驱其所爱子弟以殉之。是之谓以其所不爱，及其所爱也。」

第二章

『１』孟子曰：「春秋无义战；彼善於此，则有之矣。

『２』「征者，上伐下也；敌国不相征也。」

第三章

『１』孟子曰：「尽信书，则不如无书。

『２』「吾於武成，取二三策而已矣。

『３』「仁人无敌於天下；以至仁伐至不仁，而何其血之流杵也！」

第四章

『１』孟子曰：「有人曰：『我善为陈，我善为战。』大罪也。

『２』「国君好仁，天下无敌焉。

『３』「南面以征，北狄怨；东面而征，西夷怨；曰：『奚为後我！』

『４』「武王之伐殷也，革车三百两，虎贲三千人。

『５』「王曰：『无畏，宁尔也，非敌百姓也。』若崩厥角稽首。

『６』「征之为言正也，各欲正已也，焉用战！」

第五章

孟子曰：「梓匠轮舆，能与人规矩，不能使人巧。」

第六章

孟子曰：「舜之饭糗茹草也，若将终身焉。及其为天子也，被□衣，鼓琴，二女果，
若固有之。」

第七章

孟子曰：「吾今而後知杀人亲之重也：杀人之父，人亦杀其父；杀人之兄，人亦杀其
兄：然则非自杀之也，一间耳！」

第八章

『１』孟子曰：「古之为关也，将以御暴。

『２』「今之为关也，将以为暴。」

第九章

孟子曰：「身不行道，不行於妻子；使人不以道，不能行於妻子。」

第十章

孟子曰：「周于利者，凶年不能杀；周于德者，邪世不能乱。」

第十一章

孟子曰：「好名之人，能让千乘之国；苟非其人，箪食豆羹见於色。」

第十二章

『１』孟子曰：「不信仁贤，则国空虚。

『２』「无礼义，则上下乱。

『３』「无政事，则财用不足。」

第十三章

孟子曰：「不仁而得国者，有之矣；不仁而得天下，未之有也。」

第十四章

『１』孟子曰：「民为贵，社稷次之，君为轻。

『２』「是故，得乎丘民而为天子，得乎天子为诸侯，得乎诸侯为大夫。

『３』「诸侯危社稷，则变置。

『４』「牺牲既成，粢盛既洁，祭祀以时；然而旱乾水溢，则变置社稷。」

第十五章

孟子曰：「圣人，百世之师也；伯夷、柳下惠是也。故闻伯夷之风者，顽夫廉，懦夫
有立志；闻柳下惠之风者，薄夫敦，鄙夫宽。奋乎百世之上；百世之下，闻者莫不兴
起也。非圣人而能若是乎？而况於亲炙之者乎！」

第十六章

孟子曰：「仁也者，人也。合而言之，道也。」

第十七章

孟子曰：「孔子之去鲁，曰：『迟迟吾行也。』去父母国之道也。去齐，接淅而行。
去他国之道也。」

第十八章

孟子曰：「君子之U+6239於陈、蔡之间，无上下之交也。」

第十九章

『１』貉稽曰：「稽大不理於口。」

『２』孟子曰：「无伤也。士憎兹多口。

『３』「诗云：『忧心悄悄，U+6120於群小，』孔子也。『肆不殄厥U+6120，亦不陨
厥问。』文王也。」

第二十章

孟子曰：「贤者以其昭昭，使人昭昭。今以其U+662CU+662C，使人昭昭。」

第二十一章

孟子谓高子曰：「山径之蹊间；介然用之而成路；为间不用，则茅塞之矣。今茅塞子
之心矣。」

第二十二章

『１』高子曰：「禹之声，尚文王之声。」

『２』孟子曰：「何以言之？」曰：「以追蠡。」

『３』曰：「是奚足哉！城门之轨，两马之力与？」

第二十三章

『１』齐饿。陈臻曰：「国人皆以夫子将复为发堂□□殆不可复？」

『２』孟子曰：「是为冯妇也。晋人有冯妇者，善搏虎；卒为善士。则之野，有众逐
虎；虎负□，莫之敢撄。望见冯妇，趋而迎之，冯妇攘臂下车，众皆悦之。其为士者
笑之。」

第二十四章

『１』孟子曰：「口之於味也，目之於色也，耳之於声也，鼻之於臭也，四肢之於安
佚也：性也，有命焉，君子不谓性也。

『２』「仁之於父子也，义之於君臣也，礼之於宾主也，智之於贤者也，圣人之於天
道也：命也，有性焉，君子不谓命也。」

第二十五章

『１』浩生不害问曰：「乐正子，何人也？」孟子曰：「善人也，信人也。」

『２』「何谓善？何谓信？」

『３』曰：「可欲之谓善。

『４』「有诸己之谓信。

『５』「充实之为美。

『６』「充实而光辉之谓大。

『７』「大而化之之谓圣。

『８』「圣而不可知之之谓神。

『９』「乐正子，二之中，四之下也。」

第二十六章

『１』孟子曰：「逃墨必归於杨，逃杨必归於儒。归，斯受之而已矣。

『２』「今之与杨、墨辩者，如追放豚，既入其□，又从而招之。」

第二十七章

孟子曰：「有布缕之征，粟米之征，力役之征。君子用其一，缓其二；用其二而民又
殍，用其三而父子离。」

第二十八章

孟子曰：「诸侯之宝三：土地、人民、政事。宝珠玉者，殃必及身。」

第二十九章

贫成括任於齐。孟子曰：「死矣贫成括！」贫成括见杀。门人问曰：「夫子何以知其
将见杀？」曰：「其为人也小有才，未闻君子之大道也，则足以杀其躯而已矣。」

第三十章

『１』孟子之滕，馆於上宫。有业屦於牖上，馆人求之弗得。

『２』或问之曰：「若是乎从者之U+5EC0也！」曰：「子以是为窃屦来与？」曰：「
殆非也。夫子之设科也，往者不追，来者不拒；苟以是心至，斯受之而已矣。」

第三十一章

『１』孟子曰：「人皆有所不忍，达之於其所忍，仁也；人皆有所不为，达之於其所
为，义也。

『２』「人能充无欲害人之心，而仁不可胜用也；人能充无穿窬之心，而义不可胜用
也。

『３』「人能充无受尔汝之实，无所往而不为义也。

『４』「士未可以言而言，是以言□之也；可以言而不言，是以不言□之也：是皆穿
窬之类也。」

第三十二章

『１』孟子曰：「言近而指远者，善言也。守约而施博者，善道也。君子之言也，不
下带而道存焉。

『２』「君子之守，修其身而天下平。

『３』「人病舍其田而芸人之田；所求於人者重，而所以自任者轻。」

第三十三章

『１』孟子曰：「尧、舜，性者也；汤、武，反之也。

『２』「动容周旋中礼者，盛德之至也。哭死而哀，非为生者也，经德不回，非以干
禄也。言语必信，非以正行也。

『３』「君子行法以俟命而已矣。」

第三十四章

孟子曰：「说大人则藐之，勿视其巍巍然。堂高数仞，榱题数尺：我得志黻为也。食
前方丈，侍妾数百人：我得志弗为也。殷乐饮酒，驱骋田猎，後车千乘：我得志弗为
也。在彼者，皆我所不为也；在我者，皆古之制也。吾何畏彼哉！」

第三十五章

孟子曰：「养心莫善於寡欲；其为人也寡欲，虽有不存焉者寡矣；其为人也多欲，虽
有存焉者寡矣。」

第三十六章

『１』曾U+6673嗜羊枣，而曾子不忍食枣。

『２』公孙丑问曰：「脍炙与羊枣孰美？」孟子曰：「脍炙哉！」公孙丑曰：「然则
曾子何为食脍炙而不食羊枣？」曰：「脍炙所同也，羊枣所独也；讳名不讳姓，姓所
同也，名所独也。」

第三十七章

『１』万章问曰：「孔子在陈曰：『盍归乎来！吾党之士狂简；进取，不忘其初。』
孔子在陈，何思鲁之狂士？」

『２』孟子曰：「孔子不得中道而与之，必也狂□乎！狂者进取，□者有所不为也。
孔子岂不欲中道哉！不可必得，故思其次也。」

『３』「敢问何如斯可谓狂矣？」

『４』曰：「如琴张、曾U+6673、牧皮者。孔子之所谓狂矣。」

『５』「何以谓之狂也？」

『６』曰：「其志□□然，曰：『古之人，古之人！』夷考其行而不掩焉者也。

『７』「狂者又不可得，欲得不屑不洁之士而与之；是□也，是又其次也。」

『８』「孔子曰：『过我门而不入我室，我不憾焉者，其惟乡原乎？乡原，德之贼也
。』」曰：「何如斯可谓乡原矣？」

『９』曰：「『何以是□□也！言不顾行，行不顾言；则曰：「古之人，古之人！」
行何为踽踽凉凉！生斯世也，为斯世也，善斯可矣。』阉然媚於世也者，是乡原也。
」

『１０』万章曰：「一乡皆称原人焉，无所往而不为原人。孔子以为德之贼，何哉？
」

『１１』曰：「非之无举也，刺之无刺也；同乎流俗，合乎污世；居之似忠信，行之
似廉洁；众皆悦之，自以为是□□而不可与入尧、舜之道，故曰德之贼也。

『１２』「孔子曰：『恶似而非者：恶莠恐其乱苗也，恶佞恐其乱义也，恶利口恐其
乱信也，恶郑声恐其乱乐也，恶紫恐其乱朱也，恶乡原恐其乱德也。』

『１３』「君子反经而已矣；经正，则庶民兴；庶民兴，斯无邪慝矣。」

第三十八章

『１』孟子曰：「由尧、舜至於汤，五百有馀岁：若禹、U+81EF陶，则见而知之，若
汤，则闻而知之。

『２』「由汤至於文王，五百有馀岁；若伊尹、莱朱，则见而知之，若文王，则闻而
知之。

『３』「由文王至於孔子，五百有馀岁；若太公望、散宜生，则见而知之，若孔子，
则闻而知之。

『４』「由孔子而来至於今，百有馀岁；去圣人之世，若此其未远也！近圣人之居，
若此其甚也！然而无有乎尔！则亦无有乎尔！」